DE DATURA 
STRAMONIO 
DISSERTATIO 
PHARMACOLOGIC 
A QUAM... 

Carlo Caravaggio 



w 

Digitized by Google 



DE 

Bi_TOM STMMOM® 

(Diddeitatto {P^afcwfacolo^ica 

QUAM 

CONSENSU BT AUCTOBITATE PEBILLUSTBIS DOMINI 
OIBECTOBIS , AC PBAESIDIS FACULTATIS MEDICAK 
SPECTABILISDOMINl DECAM NEC NON CLABISSIMOBUM 
D.D.PBOFESSOBUM PBO POCTOBIS MEDICINC LAUBEA 
SUMMISQUE CN MEDICINA HONOBIBUS AC PBIVILEGIIS 
BITE CONSEQUENDISIN ANTIQUISSIMA ACCELEBEBBIMA 
UNI YEBSITATE TICINENSl 

AUSPICE 

DOGT. FERDINANDO NOB DE CITTINEI DI M010 

CBBMIJB GBNEBJLIS JC PB JRMJCBVTICJE PROF. ORD 0 

CUM ADNEXIS THESIBUS DEFENDENDIS 
Hente Aprlll» 1847 

PIJBLIC>E DI8QUISITIOMI OFFEREBAT 

LAUDENSIS. 




TICIIW HEGII 
EX TYP06RAPHIA PUSI ET SOCII. 




1 . 



• • • 

4 I • I • • 



■ • i 



t I • • 



' V 



I /• !•/ . V. 



« 1 : i .•.*•• •.. i 



uigmze 



d by Google 



QUESTO TENUE LAVORO 



AGLI AMATISSIMI 



MIEI GENITORI 



CONSACRO. 



• 1 * ' * • 



fl. .'; * . » , 



• - > ' 



Digitized by Google 





■ • i • • . # • « . 



Inter medicamina, quae, maxima in thera- 
peutica virtute pollent , et nihilotamen secius 
rarius a medicis adhibentnr , Datura Stramo- 
wttiro recenseri meretur. Haec quidem plan- 
ta, quamvis inter maxima truculenta venena 
rite enuraeranda, si apta ratione suppedite- 
tur, magnas exsercet, ad morbos quampln- 
res profligandos, medicatrices virtutes, qua- 
propter perperam medici vix ejusdem non 
obliviscuntur. Egometipse mirabilis ex ejus- 
dem usu effectus non semel observare po- 
tui. Quum itaque pluries mente pervolvis- 
sem | quodnam argumentum pertractare de- 
berem ut extremum, quod lauream medicam 
assecuturis incumbit, academicum munus rite 
explere possem, supervacaneum me opus 
non acturum spem concepi in medicatas da- 
turae stramonii virtutes disquirendo, et hu- 
jusce medicaminis efficaciam atque utilitatem 
clariorem in lucem ponendo, ut de illius 

praestantia medici certiores facti , frequen- 
tiiis, quam non faciunt, ad illius admini- 
strationem cum aegrorum emolumento recur- 
sum habeant. < « < ^ iL'*i ' 

Antequam vero ad therapeuticarum datu- 
rae stramonii virium expositionem deveniam, 
botanicam hujusce plantae descriptionem prae- 
mittere opportunum censeo ; dein aliquam 
chemicne illius compositionis notionem ad- 
dam ; quaeenmque, sive ex fortuita ejns in- 
gestioue, slvfe ex itocongrua pharmaci pro- 
finatione, deleteria symptomata nonnnnquam 
in conspectum veninnt, horum postea bre- 
vem mentionem habebo, regulis, ex quibus 
morbosis fom phoenomenis medendum sit , 
non praetermissis. Expositas tandem morbis 
quos contra eflficax hoc medicamentum fa- 
fmilatnr, rationeni ipsum praescribendi ulti- 
mo subjungam. 

.»'• • . »•• • t : • • • • '. . • • 

CAPUT PRIMUM. 

t * 

• ■ 

Brevis Daturae Stramgnii botanica descriplio. 

— ^ — 

♦ ♦ •• • 

• • • • * 

• * * * i * * . 

> • * . 

atura Stramonium apud Germanos fle- 
chepfel, apud Italos passim pomo spinoso , 
noce spinosa, noce puzza, herba da incante- 
simi nuncupatum , planta cst annua, ab Ame- 
riea orientali, Bigelow testante, ad Europam 
primitus delata, nunc in locis humidis , in- 
cultis prope villicorum domos commums, ad 
pentandriam monogyniam systematisLinnaei, 
atque ad Solanacearum familiam ordinis na- 
turalis Jussieu pertinet. 

Caulem ipsa refert herbaceum, trium qua- 
tuorve pedum altitudinem assequentem, cyiin- 
dricum, ramulis hinc inde admodum stipa- 
tum, malicotomum. Foliis scatet alternis aut 
geminatis , in superiori ramorum parte pe- 
tiolatis, ovatis, acuminatis, sinuosis, angu- 
latis, marginalibus , leviter pubescentibus , 
viridi-atro colore instructis. Flores sat ma- 
gnoscdit, solitarios, extra-asceliares, quos 




Digitized by Google 



8 

brevis villosusqtie pedunculus sustiuet. C<>- 
lorem album aut leviter violaceum ostenduut. 
Calicem habent tubulosum , monosepalum , 
in infima parte tumescentem , quinque den- 
tibus nec non quinque praeditum angulis, 
caducum , oblungatum. Corolla monopetala 
est , infundibuliformis , amplissima , quin- 
quies angularis, cura anguiis parum promi- 
nentibus, in limbum apertum desinens, ad 
longkudinem flexum. Ovarium pyramidaleW 
praebet figuram , acutis punctis obtegitur , 
quadriioculare est, polyspermum. Stigmatis 
forma ferro equino similitudinem obfert. Fru- 
ctus capsuias ovoidaeas manifestant, insimul 
ex intermedii defectu binatim superiora ver- 
sus communicantes , permultis aculeis obte- 
ctas. In quatuor aperiuntur valvas, semina- 
que continent nigro colore scatentia, reni- 
formia, rugosa, inodora, sed ingrato sapore 
praedita. ; 

Tota planta, sed potissimum folia, ingra- 
tuin odorem manat, nauseabuudum , narco- 
ticum, qui, Plenkio docente, vel naribus at- 
tractus sensum quodammodo stupefacit, qui- 
quc magis magisque sub herbae confricatio- 
ne evoivitur. integrae plantae , seminibtis 
vero praeprimis, nauseosus, amarus, et 
Hcrisque inest sapor. 

CAPUT SECUNDUM. 

« • 

Chemica Stramonii analysis. 

Chemicae analysi a perillustri Promnitz 
subjecta recens daturae stramonii planta se- 
quentia suppeditavit : 

Materiae extractivae et gummosae . 0, 6 



Foeculae 0,64 

Albuminae 0,15 

Resinae 0,12 

Salis . 0,23 

Ligni 3,15 



Praeter haec vero praeclarissimus Bran- 
des principium aliquod alkaloide e stramonio 
eduxit , quod Daturinae nomine salutavit , 
et de quo inferius loquar. 
• Ipse autem Brandes stramonii semina di- 
versis periculis tentavit, atque ex 1000 eo- 
rum partibus sequentia habuit consectanea: 
i Per aquam frigidam tractata , haec semi- 



na suppeditarunt: 

Glutinis vegetabilis 150 

Albuminis 95 

« Gummi 45 

Malatis, et hypermalatis potassae et 
daturinae 30 

Amissa . 155 

Caravaggio a* 

Ex relictis sub aquae frigidae actione, com 
alcohole periclitatis extraxit: 

Substantiae resinosae 30 

Materiei butyrraceae et cerae viridis 70 
Quod aquae et alcoholi frigidis superfuit, 
aqua fervida opitulante praebuit: 

Gummi cum benzoatis, acctatis, hy- 
drochloratis et sulfatis potassae et 



calcis vcstigiis 3B0 

Materiei saccharinae .. . . . 40 
Glutinis vcgetabilis . . . . . 37,05 

Olei fixi 407,05 

Lamellarum silicem continentiuni 67,05 
Alcoholi subjecta , obtenta producta prae- 
stiterunt : 

Olei fixi. . . ... , ... 585 



Materiei resinosao ...... 435 

Aether vero eduxit alia praeter enumerata: 
Olei fixi , acidique muriatici ... 40 
Gummi dragantis, alluminae, et pho- 

~: sphatis calcis . 170 

Potassae causticae solutiouis ope obtenta 
sunt : 

Glutinis ........... 275 

Extracti gummosi ...... . . 300 

Extracti aurantiaci . . ,'. . . . . 30 

Cineres denique hydrochlorates , sulfates, 
phosphates et carbonates potassae, sulfate» 

el phosphates calcis , silicem , oxydaque cu- 
pri, martis et magnesii continebant (1). 

Peculiarem substantiam, cui daturinae no- 
men imposuit, ex datura stramonio praelau- 
datum Brandes assecutum fuisse , superius 
monui. Istius principii, cui, KirchofT et En- 
gelbarth docentibus, integrae daturae virtus 
inest, extrahendi rationem libenter, brevita- 
tis gratia, omittam, methodum a clarissimo 
Righinio propositam (2) caeteras praecellere 
tantum commonens; ejusdemque characteres 
memorare satis habebo. 

Est itaque daturina principium alkaloide , 
quod cum. acidis jungitur, salesque efformat 
insolubiles. Albo donatur colore, pulverulen- 
ta est , perquam amaro sapore scatet. In 
aqua et alcohole vix non insolubilis uisi ca- 
lor opituletur, quo auxiliante sat magnam 
aquirit solubilitatem. Omni stramonii vi quam- 
vis pollere comprobatum sit, nondum tamen 
sufficientia habentur tentamina ut ejusdem 
actio plane innotescat. 

■ 



(4) Richerd. Diz. class. di med. int. ad ist. V. 43 p. 
(2) Gomment. di prepar. , anaJ. ed ots. cbim. e 
p» 204. ( 

. CAPUT TERTHJM. . 

■ * # • * 

Armotlil i» humanum organismum effectus 

atque eiusdem medendi ratio. 

. • • ..... 

• • 

Cunctas datorae stramonii partes ia ve- 
nenata vi poiiere , multiplicibus, heu nirai- 
mm ! exemplis comprobatum habemus. Dum- 
modo autem apta ratione et quantitate adhir 
bitas, utiles potius quam deleterios effectus 
exserere , quotidiana experientia evincit. In- 
tus insumptum mucipararum membrana- 
rum secretiones primum intendit, circulum 
per venosum sanguiferum systema solicitat , 
in glandulas lymphaticas, hujusque generis 
vasa influxum exercet. Alvinas promovet eva- 
cuationes, atqne secernentem uteri faculta- 
tem fovet, Sundelin cum aliis praecipiente. 
Nervosum antem praeprimis «ystema , tum 
ganglionare, tum cerebro-spinale potissimum 
aflficit, atropae belladonae adinstar agendo, 
hacque de causa fit, ut quammaxime in hu- 
jusmodi systematis adfectionibus opituiari 
consuescat. 

Ast si largiori , quam par sit , dosi in- 
gurgitetur stramonium, aut diutius in ejus- 
dem usu continuetur, adeo ut morbifica in 

conspectum se proditura sint phoeuomena , 
terrificus tum rerum adparatus praesto erit. 
Et jam sitis ingens , inexplebilis , tantalea 
eos, qui stramonium sumpserunt, vexat , sum- 
ma anxietas angit, vehementes dolores car- 
dialgici torquent. Maxima advertitur virium 
animalium prostratio, maxima in res exter- 
nas insensibilitas. Permolestum confrictionis 
velutique suffocationis sensum in gutture ex- 
periuntur , quidam aboritur ebrietatis sta- 
tus, neque abdominis tensio , et tumefactio 
cum torminibus desiderantur. Torpent inte- 
rim membra, siccesit os, dejicitur adpetitus, 
nauseae vomitusque obtinent , dilatantur pu- 
pillae, et hallucinationibus tentantur oculi. 
Neque delirium, utplurimum furiosum, am- 
plius moratur, neque tremores convulsi, ani- 
mique deliquia. Quae quum duodecim , vel 
viginti quatuor, vel sex cum triginta hora- 
rum spatium perduraverint , sive sponte, si 
minor fuerit veneni dosis, sive , si major, 
apta adhibita therapia, paulatim evanescunt; 
vel , si negligantur , aliam aperiunt morbo- 
sorum phoenomenorum scenam magis ma- 
gisque pertimescendam. Hinc animi defectus 
et delirium altiorem attingunt gradtim, gut- 
turis constrictio adeo adatigetur ut ferme ap- 
pareant hydrophobiae symptomata 5 pulsiis 

parvi fiuDt , intermittentes , celeres , ex re- 
cto et utero haemorrhagiae contingunt, lan- 
cinantibus abdomen doloribus cruciatur, vo- 
mitus sub quovis vel minimo corporis motu 
facillime aboritur. Labuntur proinde magis 
magisque corporis animique vires , urinae et 
alvus citra voluntatis imperium deponuntur, 
maculae nigrae aut miliares, pustulae rubrae 
in cute apparent , atque inter phoenomena 
apoplectica ac paralytica infaustam mors sce- 
nam claudit. 

Si hujusmodi phoenomena majori vel mi- 
nori gradu a daturae stramonii usu prove- 
nerint, citissima iisdem objicienda erit the- 
rapia, serius enim omnis medicina incassum 
paratur. Hinc medicus ad vomitum statim 
ciendum omni studio nitatur oportet, hunc- 
que ad assequendum scopum aqua potius te- 
pidula abunde ingurgitata , quam emeticis 
acribus et metallicis, utatur. Acida porro 
vegetabiiia , aceticum , citricum , tartaricum, 
aliaque ejusdem generis medicamenta adhi- 
beat. Quibus, juxta praestantissimi Richteri 
praeceptum alcoholem atque fumum nicotia- 
nae tabaci addere confert. Si verum dyna- 
micam daturae stramonii actionem perpendi- 
mus , atque neotericorum et praeprimis ce- 
leberrimi Giaeomini hac de re animadversio- 

nes in montem revocamus , hyposthenizan- 
tem stramonium actionem exserere denegari 
nequit, ideoque in opposita virtute scatentia 
pharmaca contra ab ipso positos effectus in 
usum revocare conveniens erit. 

CAPUT QUARTUM. 

Adumbraiio morborum in quibus daturae 
slramonii usus commendatur. 

Qui perpendat potissimam in nervosum 
8ysthema actionem stramonium exercere, fa- 
cile concipiet in morbosis hujusmodi systhe- 
matis adfectionibus therapeuticam hujusce 
substantiae virtutem magis convenire. Exinde 
provenit , nt in quibuscumque nervosi gene- 
ris pathematibus maximam hoc pharmacon 
symbolam conferre consuescat. Hinc in mor- 
bis omnibus convulsivts praeprimis commen- 
datur. Optimum in ipso invenit epilepsia re- 
medium ! eoque magis si ab irritativa ner- 
vorum conditione procedat. Septumem pue- 
rum istiusmodi formidando pathemate labo- 
rantem hoc remedio sanitati restituisse testa- 
tur Hoffmannus. Felices aeque pluries efle- 
ctus obtinuit Odhelius. Fisher narrat juvenem 
hoc morbo ad statutas periodos recurrente 

detentum, stranionii tinctura martiolibus nu- 
pta opitulante, sanasse. Huffeland quoque 
maximum inde emolumentum est assequutus. 
Et si Gredingio fides sit habenda , ex 46 
hoc morbo tentatis in quatuor constans le- 
vamen obtentum est , undecim aliquam uti- 
litatem experti sunt, unusque perfecte re- 
convaluit. 

Quemadmodum in epilepsia , in chorea 
etiam Sancti Viti utilis stramonii admini- 
stratio evadit. Exemplum hujusce adfectus 
cum stramonio cortici peruviano juncto sa- 
nati in medium profert Sidren, et aliud ana- 
logum refert Kreysig. Proficuam seminum 
tincturam expertus est Huffelandius , et Ye- 
denberg atque Odhelius eam maxime com- 
mendant. 

In dolorificis porro nervorum adfectionibus 
maximam stramonium opem afferre solet. 
Memorabile exemplum refert celeberrimus 
Orfila dirissimae cephalalgiae omnibus jam 
artis conaminibus diu renitentis , stramonio 
tantum auxiliante sanatae. Leutin optimo cum 
successu in atroci prosopalgia hoc pharma- 
eon adhibuit , ex cujus administratione ma- 
ximum habuisse utplurimum emolumentum 
testantur quoque Wolff, Bigelov , atque 
Velsen. Admoto prius brachio cauterio, hunc 



Digitized by Google 



it 

morbuni sanavit Pott octo ad quindecim tin- 
cturae stramonii guttas quovis trihorio sup- 
pedditando. Droste denique ex Osnabriick 
tres refert singulares hujusce adfectionis hi- 
storias magnam stramonii therapeuticam vir- 
tutem illustrantes. 

Marcet plures adducit diversarum neural- 
giarum casus hoc medicamine curatos, duo- 
decimque tradit observationes , ex quibus 
ingens illius vis et salutaris actio patefit. 
Daeysig illius ope rebellem ceteris artis co- 
naminibus gastrodyniam ad sanationem per- 
duxit. Frictionibus de stramonii extracto pe- 
ractis atroces odontalgiae dolores lenivit Rust. 
Richter tn acuto uteri morbo,, intolerabili 
cruciatu comitato, magnum attulit cum da- 
turae stramonii extracto aegrotanti emolu- 
mentum. Praelaudatus Marcet in quatuor co- 
xalgiae casibus illud nou absque utilitate 
usurpavit, eundemque Eberle elTectum obti- 
nuit. In tetauo Americani stramonium quara- 
maxime laudant. Angli medici ejusdem fu- 
mum in asthmate suadent. In hysterica at- 
que hypochondriaca passione usu venire tra- 
dunt omnes practici s et magnam , teste Be- 
rends, in nymphomania opem aflfert. In rheu- 
maticis musculorum adfectionibus , chronice 
decurrentibus, Eugelarth et Zoilikofer cjus- 

dem ntilitatem confirmarunt. Ad altiorcs do- 
ses porrectum in hydrophobia commendat 
Harles, ex eo quod hydrophobica symptomatn 
parere solet. 

Praeter adfectiones autem hucusque me- 
moratas confert quammaxime stramonii usus 
in facultatum intellcctualium aberratioilibus , 
in mania nempe , atque melancholia, eoque 
magis monente praeclarissimo Stork, si su- 
perstitiosa religio , amor frustratus , aut 
retentae habituales sanguineae evacuationes 
morbi in causa fuerint. Ipse praelaudatus Stork 
duo refert maniae exempla hoc auxilio sana- 
tae. Aliud exemplum maniae cum melancho- 
lia alternas vices agentis eundem finem as- 
secutae a Sehmalz colligitur. Ex tinctura 
seminibus daturae parata magnum in foemina 
quadam emolumentum Nenbech obtinuisse 
tuetur. Berton stramonium efficax remedium 
declarat, et magna cnm utilitate adhibuit. 
Bernard cum ipso inulierem sanitati restituit, 
quae ex metastasi lactea in maniam of- 
fenderat. 

In encephalilide , ut vocant , thyphoidaea 
stramonii usum proponit atque laudibus ex- 
tollit Kingius. ejusdemque efficaciam repetitis 
perieulis confirmavit praeclarissimus Doctor 
Saggese in typho petechiali qui annis 1< S 37- 

i838 in regno neapolituno grassari observa* 
tus fuii In prodromorum stadio praescriptum, 
gastricis jam ablalis complicationibus , le- 
viorem morbum reddebat, quin imo saepe- 
numero ex integro obtruncabat. Temporis 
progressu subministratum, cerebralem typhi- 
cam irritativo-spasmodico-congestivam con- 
ditionem imminuerc vel quidem solvere po- 
tens erat. 

In sarkocelis quoque curatione laudatur 
stramonii adplicatio, quod etiam hujusmodi 
in casibus Doctoris Everite duabus observa- 
tionibus eonfirmatur, ex quibus constat, fri- 
ctionibus cum unguento , quod stramonium 
ingrediebatur, super adfectam partem pera- 
ctis, nec non cum intema illius admini- 
stratione salutarcs elTectus consecutiun fuissc. 
Communis est apud ophlhalmojatros stra- 
monii usus , tum ad pupillae dilatationem 
ut melius cataractae diagnosis instituatur, 
tum ab morbosa phoenomena arcenda, que- 
madmodum , Huffeland et Mayer referenti- 
bus, in ophthalmiis scrofulosis, insuperabili 
photophobia comitatis , et in spasmodica ab 
alia causa palpebrarum atresia observatur. 

In tussi praeterea convulsiva, nec non in 
ipsa phthisi pulmonali nonnunquam suppctias 
a stramonio attcndcndas esse praecipU ceie- 

berrimus Hartmaunus; sed haud magna hisce 
in morbis virtute hoc pharmacon pollere can- 
dide fatendum est. Meliorem potius praestare 
solet opem externe admotum ad duriores 
glandularum tumefactiones emolliendas, ad 
tumores potissimum mammarum ex congesto 
lacte promanantes tuto et facile solvendos ; 
quod certe Hermann et Plenk abunde testan- 
tur. Reticendum denique non est in cance- 
rosorum aliorumque dolentium ulcerum cu- 
ratione a Marcet aliisque ipsum commendari; 
sed monendum est quoque hisce in casibus 
nonnisi magna cum circumspectione remedio 
utendum esse, incaute enim adhibitum , ir- 
reparabiles aliquando noxas patrare queit. 

CAPUT QUINTUM. 

Ratio Daturam Stramonium praescribendi 
ac subministrandi. 



Hisce tali modo exaratis, nunc superest ut 
rationem tradam, qua efficax hoc medica- 
mentum praescribere et subministrare refert. 

Herba perraro pulveris sub forma porri- 
gitur. Si tali tamen modo suppeditari velit, 
ejusdem dosis erit granorum trium ad sex, 
;haro aut Hquiritia aut alia edulco- 

rante substantia in sex partes dividendorum, 
quarum una singulo bihorio sumenda erit 
Dosis paulatim ad grana usque viginti in die 
adaugeri potest: ast hoc nonnisi cum ma- 
xima circumspectione agere oportebit, quos- 
que organismo medicamen inducit eflectus , 
prae oculis semper habebuntur. 

Decocti quoque atque infusi sub forma 
perraro usurpatur stramooium, nisi extus sit 
admovendum. Si tamen interno usui hanc 
formam quis dicare mavult, stramonii quan- 
titas erit scrupuli unius vel drachmae dimi- 
diae pro infusi aut decocti libra conficienda. 

Inter diversa , qaae de datura stramonio 
consequuntur praeparata , extractum magis 
elBcax , vulgatumque est , eoque vix non 
semper utuntur medicinam facientes. Prae- 
scribitur pulveris vel pilularum sub forma 
ad granum dimidium pro singula dosi, qua- 
ter sexiesve in nichthemero repetenda. Dosis 
haec paulatim adaugetur usquedum scrupulus 
et amplius in die sumatur ; ast numquam 
satis erit laudandus ille medicus qui ad 
phoenomena ab ipso prosilitura vigilis at- 
tendat 

Ex foliorum daturae stramonii pressione 
oieum obtinetur usui quoque medico di- 
catum, sed tantum externo. Adhibetur pro 

frictionibus, olei hyosciami nigri adinstar, 
supra excruciatas partes peragendis. Maximum 
nonnunquam , Wolffhio testante , emolu- 
mentum afTert , atque , ut magis illius usus 
extendatur, meret. 

Pro usu extemo pomata etiam de stra- 
monii floribus conficitur, partibus dolentibus 
aut ulceratis admovenda. Gomponitur gene- 
ratim aequa/es foliorum et axungiae suiliae 
partes insimul terendo. Zollikofer autem eam 
parat coquendo foliorum stramonii unciam 
cum axungiae unciis quatuor et cerae albae 
una. 

Extat praeterea tinctura quaedam stramo- 
nii a Leutinio primitus adhibita, quae dige- 
rendo seminum stramonii uncias binas in 
vini hispani unciis octo, et spiritus vini re- 
ctificati uncia assequebatur. Ad guttas sex- 
decim pro singula dosi porrigitur. 

Praelaudatus Zollikoffer aiiam proponit 
hujusmodi tincturam ab ipsomet simplicem 
vocatam > quae tamen composita potius dici 
mereret , quaeque sequenti ratione couflatur s 
~!r y : X\ rf rrifflilifiOiq ( eqi •'»> Mfimofnodq 

Semin. stramon. unc. j 

diger. per dies septem in 

Spirit. vin. dilut. Lb. j 

colat. add. 

Olei puleg. gutt. xx 

01. cinnamom. drach. *r 
Tinctur. opii unc. j 

Spirit. camphor. unc. ij 
m. 

Tinctura denique aetherea memoranda 
etiam venit, quae in majori forsan activitate 
pollit „ et confieitur, absque caloris inter- 
ventu, per tres dies digerendo binas semi- 
num stramonii uncias cum uncis octo spiri- 
tus sulfurico-aetherei. Eadem, ac mox dicta , 
quantitatc usurpari solet. 

Hisce jam ad brevis dissertatiunculae finem 
perveni. Plura certe alia dici potuissent; sed 
tyroni studiorum curriculo vix egresso par- 
cendum profecto erit, si tantum omnia, quae 
potuit, egit. Utinam haec valerent efficere, 
ut maxima therapeutica stramonii virtute 
perspecta, crebrius ad ipsum-recursum ha- 
beant medici, deleteriam tamen illius actio- 
nem nunquam obliviscentes. 

FINIS. 

THESES DEFENDENDJ5. 



\. Hypochondriasis a nervorum systematis 
ganglionaris adfectione dependet. 

2. Proxima tetani causa non semper in mye- 
litide quaerenda. 

3. Emetica in cholera-raorbo curando ma- 
gnam profecto sibi vindicant virtutem. 

4. Inspectio pulsus sine cordis inspectione pa- 

5. Febris puerperalis a metastasi lactea mi- 
nime repetenda. : 1 

6. Cranii terebratio in epilepsia a cranii lae- 
sione prodeunte prudenter instituenda. . 

7. Sputa purulenta a puriformibus discrimi- 
nari difScillimum negotium. 

8. Haemoptoe non semper timenda. 

